SFOR

SFOR (Stabilization Force, kyrillisk alfabet: СФОР) var en NATO-ledet fredsopprettende styrke. Styrken ble satt inn i Bosnia-Hercegovina etter krigen i Bosnia, for å opprette og stabilisere fred, samt påse at partene etterkom Dayton-avtalen. Operasjonen hadde kodenavn Joint Guard, og varte fra 21. desember 1996 til 19. juni 1998. SFORs hovedkvarter lå i Sarajevo og ble ledet av en amerikansk general.

Som fastlagt i FNs sikkerhetsråds resolusjon 1088 avløste SFOR IFOR (Implementation Force) (begge var NATO-styrker). SFOR ble selv erstattet 2. desember 2004 av fredsbevarende styrker under ledelse av EU, EUFOR (European Union Force in Bosnia and Herzegovina). 

Ved oppstart besto SFOR av ca. 32 000 soldater og annet personell. Dette ble redusert til ca. 12 000 mot slutten av 2002 og ca. 7000 i forkant av EUFORs overtakelse i 2004.: "SFOR history" Totalt tjenestegjorde 3650 norske soldater i SFOR.: "Norsk deltagelse i internasjonale fredsoperasjoner"

En liten gruppe amerikanske tropper fortsatte involveringen i en begrenset kapasitet for å finne bosniske og serbiske krigsforbrytere.

 Land som sendte tropper 
Land innen NATO som bidro til SFOR: 
Belgia, Bulgaria, Canada, Den tsjekkiske republikk, Danmark, Frankrike, Luxembourg, Tyskland, Hellas, Island, Italia, Nederland, Norge, Polen, Portugal, Slovakia, Slovenia, Spania, Tyrkia, Storbritannia, Ungarn og USA.

Land utenfor NATO som bidro til SFOR: 
Albania, Argentina, Chile, Estland, Finland, Irland, Latvia, Litauen, Marokko, Russland, Sverige og Østerrike.

Land som bidro via en avtale med Storbritannia:
Australia og New Zealand.

 Referanser 

 Eksterne lenker 


Kategori:Bosnia-krigen
Kategori:NATO